פיגועי טרור נגד ישראלים בישראל ובשטחים בשנות ה-90 של המאה ה-20

רשימת פיגועי טרור נגד ישראלים שהתרחשו במדינת ישראל ובשטחים במהלך שנות ה-90 של המאה ה-20. כ-400 ישראלים נרצחו בפיגועי טרור ערביים בשנים אלו, ומאות רבות נפצעו.

[[הפיגוע בדיזנגוף סנטר]]

== כרוניקה ==

=== 1990 ===
* 17 באפריל – בפיגוע דקירה בתל אביב נרצח ישראלי.
* 20 במאי – בפיגוע דקירה בירושלים נרצח ישראלי.
* 28 במאי – בפיגוע מטען חבלה בשוק מחנה יהודה בירושלים נרצח ישראלי.
* 8 ביוני – בפיגוע דקירה בירושלים נרצח ערבי ששיתף פעולה עם ישראל.
* 4 באוגוסט – רצח הנערים רונן קרמני וליאור טובול בירושלים.
* 20 בספטמבר – חייל המילואים אמנון פומרנץ נהרג במחנה הפליטים אל-בורייג'. פומרנץ היה בדרכו ליחידת המילואים שלו ברצועת עזה. הוא טעה בדרכו וניכנס עם רכבו למחנה. המון, מתושבי המחנה, רגם את הרכב באבנים והצית אותו כשפומרנץ בתוך הרכב.
* 21 באוקטובר – הפיגוע בשכונת בקעה: בפיגוע דקירה בירושלים נרצחו 3 ישראלים ונפצע אדם נוסף. הנרצחים הם החיילת איריס אזולאי, האמן אלי אלטרץ ולוחם הימ"מ שלום שלוש, שניסה לעצור את המחבל החמוש בסכין, ולאחר מאבק בניהם נרצח שלוש. בעקבות פיגוע זה נשאלו שאלות מדוע חייל מפחד לבצע נטרול בירי כאשר יש אמצעי ומטרה, הירצחו הווה שינוי בנוהל הירי אל מול מחבל חמוש.
* 16 בנובמבר – ישראלית נרצחה בפיגוע דקירה בעזה, לאחר שהגיעה לפגישה בעזה עם גבר תושב המקום, לאחר הכרותם בישראל, בתום פגישתם פחד הגבר שיחשדו בו כמשתף פעולה עם צה"ל, ורצח אותה בדקירות סכין. למחרת נמצאה גופתה בפרדס בעזה.
* 26 בנובמבר – הפיגוע בעין נטפים: שוטר של משמר הגבול המצרי עבר את גבול ישראל-מצרים לשטח ישראל, וירה לעבר כלי רכב בכביש 12, בסמוך למעיין עין נטפים, שנמצא קילומטרים אחדים צפונית-מערבית לאילת. 3 חיילי צה"ל ואזרח ישראלי אחד נרצחו בפיגוע, ו-26 אנשים נוספים נפצעו.
* 2 בדצמבר – בפיגוע באוטובוס בשכונת פרדס כץ בבני ברק נרצח ישראלי ו-5 נוספים נפצעו.
* 9 בדצמבר – בפיגוע בבית לחם שביהודה ושומרון נרצח חייל צה"ל ו-2 חיילים נפצעו.
* 14 בדצמבר – בפיגוע דקירה ביפו נרצחו 3 ישראלים.
* 16 בדצמבר – בפיגוע דקירה בדרום תל אביב נרצח ישראלי.
* 29 בדצמבר – ישראלי נרצח בפיגוע בתל אביב.
* 29 בדצמבר – ישראלי נרצח בפיגוע דקירה בחיפה.
* 31 בדצמבר – האמן יהודה ורדי נרצח בפיגוע דקירה בבית הקברות קריית שאול בתל אביב.

=== 1991 ===
* 4 בינואר – בפיגוע באזור מחסום ארז נרצחה ישראלית
* 28 בפברואר – רצח אלחנן אתאלי בעיר העתיקה בירושלים
* 10 במרץ – הפיגוע בקריית היובל: בפיגוע הדקירה בשכונת קריית היובל בירושלים נרצחו 4 ישראליות בתחנת אוטובוס.
* 20 במרץ – בפיגוע דקירה בחדרה נרצח ישראלי.
* 21 במרץ – 3 חיילי צה"ל נפצעו בפיגוע שבוצע על ידי שישה מחבלים שחדרו לישראל מירדן.
* 26 במרץ - בפיגוע ירי סמוך לדולב נרצח ישראלי.
* 17 באפריל – מחבלים מירדן חודרים לקיבוץ נווה אור, רוצחים ישראלי, ופוצעים 3 נוספים.
* 17 במאי – בפיגוע דקירה בירושלים נפצעו 3 אנשים
* 20 במאי – בפיגוע דקירה בפתח תקווה נרצח ישראלי.
* 28 ביוני – ישראלי נרצח בדקירות במושב משואה.
* 9 באוגוסט – ישראלי נרצח בפיגוע דקירה בראשון לציון.
* 26 בספטמבר – בפיגוע דקירה בקדימה נרצח קשיש ישראלי.
* 2 באוקטובר – בפיגוע דקירה בירושלים נרצח אדם ונפצע אדם נוסף.
* 11 באוקטובר – בפיגוע דריסה מחבל פלסטיני הסיע טנדר לתוך קבוצת חיילים שהמתינו בצומת תל השומר וגרם לשני חיילים הרוגים ול-11 פצועים.
* 15 באוקטובר – ערבי ישראלי נרצח בפיגוע ירי בג'נין.
* 29 באוקטובר – בפיגוע ירי בצומת תפוח על אוטובוס שעשה דרכו לתל אביב נרצחו 2 ישראלים.
* 1 בדצמבר – רצח צבי קליין בפיגוע ירי סמוך לאל בירה (מת מפצעיו ב-3 בדצמבר).

=== 1992 ===
* 1 בינואר – רצח דורון שורשן בפיגוע ירי בצומת דיר אל בלח.
* 15 בינואר - ישראלי דרוזי נרצח בפיגוע ירי בג'נין.
* 30 בינואר – ישראלי נרצח בפיגוע דקירה בראשון לציון.
הרמטכ"ל [[אהוד ברק מבקר בזירת הרצח של ליל הקלשונים, 15 בפברואר 1992]]
* 14 בפברואר – ליל הקלשונים: שלושה חיילי צה"ל נרצחו על ידי ערבים ישראלים חברי התנועה האסלאמית מאזור ואדי עארה, לאחר שחדרו למאהלם באזור קיבוץ גלעד ב-14 בפברואר 1992. הטירונים שנפגעו היו חלק מטירונות שלב ב', המיועדת לחיילים מבוגרים יחסית, בסביבות גיל 30, שנערכה במסגרת פיקוד הנח"ל במחנה 80. בעת האירוע היו הטירונים במהלך שבוע שדאות, שנערך במאהל בשטח אש 105 שברמות מנשה, ממזרח לקיבוץ גלעד.
* 21 בפברואר – ישראלית נרצחה בפיגוע דקירה ברחוב ויצמן בכפר סבא.
* 21 בפברואר – ילדה בת 6 ממושב גורנות הגליל נהרגה מפגיעת קטיושה שנורתה מלבנון.
* 24 בפברואר – בפיגוע ירי בג'נין נרצח ישראלי.
* 17 במרץ – בפיגוע דקירה ביפו נרצחו 2 ישראלים ונפצעו 19 נוספים.
* 11 באפריל – ערבי ישראלי נרצח בפיגוע דקירה בדיר אל בלח.
* 17 במאי – בפיגוע ירי בבית לאהיה נרצח ישראלי.
* 22 במאי – בפיגוע דקירה בירושלים נפצע נער ישראלי.
* 24 במאי – רצח הלנה ראפ: פיגוע דקירה שבו נרצחה הנערה הלנה ראפ בידי מחבל פלסטיני בטיילת העיר בת ים. האירוע היה לאחד מהבולטים מרצף אירועי הדקירה ששטפו את מדינת ישראל בראשית שנות ה-90, והשפיע על ההידרדרות בתחושת הביטחון האישי של אזרחי המדינה ועל המערכת הפוליטית.
* 27 במאי – רצח הרב שמעון בירן בכפר דרום.
* 29 במאי – שני מחבלים שהגיעו בשחייה מעקבה לאילת, בדרכם לבצע פיגוע המוני, ירו למוות בשומר ישראלי. אחר-כך ניסו לבצע פיגוע בכביש אילת-טאבה, אחד המחבלים נורה ונהרג על ידי המשטרה והצבא. השני נפגע, נתפס ונשפט למאסר עולם.
* 30 במאי – מחבלים שחצו את הגבול מירדן רוצחים את המאבטח בכניסה לבניין האוניברסיטה העברית.
* 25 ביוני – בפיגוע דקירה בבית אריזה סמוך למעבר קרני שברצועת עזה נרצחו 2 ישראלים.
* 7 ביולי – בפיגוע גרזן בפרדס ברעננה נרצח ישראלי.
* 19 באוגוסט – ישראלי נרצח בפיגוע בכפר יעבץ על ידי שותפיו הערבים לעבודה.
* 12 בספטמבר – בפיגוע ירי בשכונת הדר בחיפה נרצח בוריס אשורוב אזרח ישראלי.
* 22 בספטמבר – בפיגוע ירי במזרח ירושלים נרצח לוחם ימ"מ אבינועם פרץ.
* 11 באוקטובר – בפיגוע בגני טל שבגוש קטיף נרצח ישראלי ממכת גרזן בידי מחבל.
* 15 באוקטובר – בפיגוע דקירה בבקעות נרצח ישראלי.
* 17 באוקטובר – בפיגוע מטען סמוך לדולב נרצחה ישראלית ונפצעו שבעה מבני משפחתה.
* 27 באוקטובר – בפיגוע ירי בצומת יזרעאל ישראלי נפצע קשה ונפטר מפצעיו כעבור שלושה ימים.
* 27 באוקטובר – ישראלי נהרג בקריית שמונה לאחר שנורו מלבנון 5 טילי קטיושות.
* 30 בנובמבר – בפיגוע דקירה במזרח ירושלים נפצע ישראלי.
* 13 בדצמבר – חטיפת נסים טולדנו ורציחתו: שוטר משמר הגבול רס"ב נסים טולדנו נחטף בלוד על ידי חוליה של ארגון החמאס. אף על פי שבתחילה ארגון החמאס דרש את שחרורו של מנהיג החמאס שייח אחמד יאסין בתמורה לטולדנו, לבסוף טולדנו נרצח על ידי שוביו.

=== 1993 ===
* 20 בינואר – בפיגוע דקירה בחולון נרצחה יהודייה.
* 30 בינואר – 2 חיילי צה"ל נרצחו בפיגוע ירי בעת פתיחת ציר בגוש קטיף.
* 9 בפברואר – בפיגוע ירי בגוש קטיף נרצח יהודי.
* 15 בפברואר – יהודי נרצח בפיגוע דקירה בשכונת תלפיות שבירושלים.
* 16 בפברואר – יהודי נרצח בפיגוע דקירה בפתח תקווה.
* 23 בפברואר – בפיגוע ידויי אבנים סמוך לחברון נפצעה קשה ילדה יהודייה ונפטרה מפצעיה כעבור שלושה ימים.
* 1 במרץ – בפיגוע דקירה בתל אביב נרצחו 2 יהודים ונפצעו 7 אנשים נוספים.
* 2 במרץ – יהודי שנכנס לרפיח נרצח בלינץ'.
* 3 במרץ – בפיגוע דקירה במזרח ירושלים נפצע יהודי.
* 8 במרץ – רצח אורי מגידיש בגן אור שבגוש קטיף. אורי מגידיש נרצח בדקירות סכין על ידי שניים מן הפועלים הפלסטינים שהעסיק בחממה. במחאה על הרצח, יצאו לאחר ההלוויה רבים מתושבי גן אור וחסמו את הכביש בקרבת מחסום ארז. בעקבות כך פרץ עימות קשה עם פלסטינים רבים שלא יכלו להמשיך בדרכם הביתה ובמהלכו נורה למוות נעים מחמוד אלמדהון, תושב מחנה הפליטים ג'באליה.<ref></ref>
* 12 במרץ – חטיפת ורציחת החייל יהושע פרידברג.
* 12 במרץ – יהודייה נרצחה בפיגוע דקירה בח'אן יונס.
* 15 במרץ – בפיגוע דריסה בצומת עלי מחבל גרם למותם של שני תושבי השומרון.
* 20 במרץ – במארב שביצעו מחבלים סמוך לבורקין נהרג החייל 
* 28 במרץ – רצח יהודה גאוי ברצועת עזה, באזור מחסום ארז.
* 29 במרץ – בפיגוע בכפר ים שבגוש קטיף נרצח חקלאי.
* 30 במרץ – שני שוטרים נרצחו מירי מחבלים באזור תלמי אליעזר.
* 10 באפריל – בפיגוע דקירה בתל אביב נפצע ישראלי.
* 16 באפריל – הפיגוע בצומת מחולה: 2 הרוגים ו-10 פצועים בפיגוע. חמאס וארגון הג'יהאד האיסלמי נטלו אחריות משותפת לפיגוע.
* 18 באפריל – יהודי נרצח בפיגוע בשכונת רימאל שבעזה.
* 16 במאי – 2 יהודים נרצחו בפיגוע ירי סמוך לגדיד שבגוש קטיף.
* 19 במאי – חייל צה"ל נהרג בהיתקלות עם מחבלים בשכם.
* 28 במאי – אברך נרצח בפיגוע דקירה סמוך למערת המכפלה בחברון.
* 7 ביוני – בפיגוע מטען סמוך לשקף נרצח שוטר.
* 14 ביוני – ישראלי נרצח בפיגוע תקיפה באמצעות חפץ קהה במלון בנתניה.
* 1 ביולי – 2 ישראליות נרצחו בפיגוע ירי וחטיפה בירושלים ובמעבר רחל ליד בית לחם.
* 8 ביולי – בפיגוע ירי ליד תקוע שבמזרח גוש עציון נרצח יהודי.
* 2 באוגוסט – בפיגוע בעזה נרצח יהודי.
* 5 באוגוסט – חטיפת טוראי ירון חן ורציחתו: טוראי ירון חן בן ה-20, שהיה בדרכו מבסיס "רמה" בו שירת לביתו בירושלים, עלה על מכונית פיאט לבנה עם לוחית רישוי ישראלית בטרמפיאדה של צומת רמה אשר בקרבת מזרח ירושלים. חן נורה למוות זמן קצר לאחר מכן, בעת שהוא נאבק בחוטפיו.
* 19 באוגוסט – יהודי נרצח בפיגוע ירי סמוך למעלה אדומים.
* 12 בספטמבר – בניסיון השתלטות על אוטובוס קו 300 נרצח הנהג.
* 23 בספטמבר – בפיגוע דקירה ליד בצרה נרצח יהודי. יגאל וקנין נדקר למוות בפרדס סמוך לבית הקרוואן בו התגורר ליד הכפר בצרה. חוליה של עז א-דין אל קסאם של חמאס קיבלה אחריות לפיגוע.
* 27 בספטמבר – יהודי נרצח מידויי אבנים סמוך לשדה התעופה עטרות.
* 4 באוקטובר – 29 פצועים בפיגוע מכונית תופת בבית אל שביהודה ושומרון. חמאס נטל אחריות לפיגוע.
* 9 באוקטובר – בפיגוע משולב בנחל פרת נרצחו 2 יהודים. דרור פורר וערן בחר נרצחו על ידי מחבלים בוואדי קלט שבמדבר יהודה. החזית העממית וחוליות אל-אקצא של הג'יהאד האיסלאמי לקחו כל אחד אחריות בפומבי על הפיגוע.
* 24 באוקטובר – בפיגוע בסמוך למורג שברצועת עזה נרצחו 2 חיילי צה"ל. שני חיילי צה"ל, רס"ל (מיל') אהוד רוט, בן 35, וסמל אילן לוי, בן 23, נרצחו על ידי חוליית חמאס עז א-דין אל קסאם. השניים נכנסו לסובארו עם לוחיות רישוי ישראליות מחוץ למורג שברצועת עזה, שנוסעיה היו ככל הנראה מחבלים מחופשים לישראלים. לאחר מאבק קצר נורו החיילים מטווח קצר ונרצחו. גופותיהם נמצאו במחנה הפליטים בחאן יונס. חמאס קיבלה בפומבי אחריות לפיגוע.
* 29 באוקטובר – בפיגוע בפאתי רמאללה שביהודה ושומרון נחטף ונרצח יהודי שיצא מביתו בבית אל כדי לקנות ביצים. חיים מזרחי, תושב בית-אל, נחטף על ידי שלושה מחבלים מחוות עופות ליד רמאללה. הוא נרצח וגופתו נשרפה. שלושה אנשי פת"ח הורשעו ברצח ב-27 ביולי 1994.
* 7 בנובמבר – רצח נהגו של הרב דרוקמן ליד חברון בפיגוע ירי.
אפרים איובי מכפר דרום, נהגו האישי של הרב חיים דרוקמן, נורה למוות על ידי מחבלים סמוך לחברון. חמאס לקחה בפומבי אחריות על הרצח.
* 9 בנובמבר – בפיגוע בצומת בית לאהיה נרצח ערבי-ישראלי. סלמאן עיד אל-הוואשלה, בן 38, בדואי ישראלי משבט אבו רקאייק שנהג במכונית עם לוחיות ישראליות, נהרג על ידי שלושה חמושים שנהגו במשאית שנחטפה מעיריית עזה, בהתנגשות חזיתית מכוונת.
* 17 בנובמבר – בפיגוע דקירה בנחל עוז נרצח חייל צה"ל. חיים דרינה, בן 37, נדקר למוות על ידי מחבל עזתי בעת שישב בקפיטריה במחסום נחל עוז בכניסה לרצועת עזה. המחבל נתפס. הג'יהאד האיסלאמי קיבל אחריות על הרצח.
*24 בנובמבר – בפיגוע דקירה בנתניה נרצח יהודי.
 1 בדצמבר – בפיגוע באל בירה שבפאתי רמאללה שביהודה ושומרון נרצחו 2 יהודים. שלווה אוזנה, בת 23, ויצחק וינשטוק, בן 19, נורו למוות על ידי מחבלים מרכב נע, כשהם חנו בצד הדרך לרמאללה בגלל תקלה במנוע. וינשטוק מת מפצעיו למחרת בבוקר. עז א-דין אל קסאם לקח אחריות לפיגוע, וקבע כי היא בוצעה כנקמה על הריגתו של כוחות ישראליים של עימאד עקל, מנהיג חמאס מבוקש בעזה.
* 5 בדצמבר – בפיגוע ירי על אוטובוס בצומת חולון נרצח חייל צה"ל ונפצעו 5 בני אדם נוספים. דוד משרתי, חייל מילואים, נורה ונהרג על ידי מחבל שניסה לעלות על אוטובוס בכביש 641 בצומת חולון. ארגון הג'יהאד האסלאמי קיבל אחריות לפיגוע
 6 בדצמבר – בפיגוע ירי סמוך לגבעת החרסינה בחברון שביהודה ושומרון נרצחו 2 יהודים אחד מהם הוא מרדכי לפיד והשני הוא בנו שלום. חמאס קיבלה בפומבי אחריות לפיגוע.
* 22 בדצמבר – בפיגוע ירי סמוך לרמאללה שביהודה ושומרון נרצחו 2 יהודים. אליהו לוין ומאיר מנדלוביץ' נרצחו מיריות שנורו לעבר רכבם מרכב חולף באזור רמאללה. חמאס לקח אחריות.
* 23 בדצמבר – בפיגוע דקירה באשדוד נרצח ישראלי. אנטולי קוליסניקוב, תושב אשדוד המועסק כשומר סעד באתר בנייה במקום, נדקר למוות בעת שירותו.
* 24 בדצמבר – בפיגוע ברצועת עזה נרצח חייל צה"ל מירי ממארב. סגן אל"ם מאיר מינץ, מפקד הכוחות המיוחדים של צה"ל במרחב עזה, נורה ונרצח על ידי מחבלים במארב לג'יפ שלו בצומת ה-T בעזה. חוליות חמאס עז א-דין אל קסאם לקחו בפומבי אחריות לפיגוע.
* 25 בדצמבר – בפיגוע על ספינה ישראלית בנמל אילת נפצעו 11 אנשים.
* 29 בדצמבר – בפיגוע דקירה באדוריים שמדרום לחברון נפצע יהודי שנפטר מפצעיו ב-17 בפברואר 1994.
* 31 בדצמבר – בפיגוע ברמלה נרצחו 2 יהודים לאחר שמחבלים פלסטינים פשטו על דירה בעיר. בדירה נמצאו תעודות זהות של שני תושבי עזה, יחד עם עלון של קבוצת 'הנשר האדום' של החזית העממית, שלוקחים אחריות לרצח.

=== 1994 ===
* 14 בינואר – בפיגוע דקירה באזור התעשייה ארז נרצח ישראלי. חמאס לקח אחריות לפיגוע.
* 22 בינואר – בפיגוע דקירה בפרדס בראשון לציון נרצח ישראלי על ידי שלושה עובדים פלסטינים בעת שעבד בפרדס שלו. החזית העממית לקחה אחריות על הרצח.
* 9 בפברואר – ישראלי נרצח בחניקה בטירה על ידי מחבל.
* 9 בפברואר – תושב יושיביה נחטף ונרצח בכביש 4 בין אשדוד לאשקלון על ידי מחבלים, גופתו נמצאה במושב חלץ. אילן סודרי, נהג מונית, נחטף ונרצח בעת שחזר הביתה מהעבודה. קבוצת הג'יהאד האסלאמי שלחה הודעה לסוכנויות הידיעות בטענה שלקחה אחריות על הרצח.
* 10 בפברואר – בפיגוע ליד קיבוץ נען נרצח ישראלי. נפתלי סהר, מגדל הדרים, נרצח במכות בראשו. גופתו נמצאה במטע שלו ליד קיבוץ נען.
* 19 בפברואר – בפיגוע ירי על רכב בכביש חוצה שומרון נרצחה ישראלית תושבת אריאל בחודש החמישי להריונה, במארב מיריות לעבר מכוניתה. המחבלים היו אנשי חמאס.
* 25 בפברואר – בפיגוע בכפר סבא ישראלי נרצח כאשר הוא הותקף בגרזן.
* 23 במרץ – בפיגוע ירי בשער שכם נרצח ישראלי. החזית העממית לקחה אחריות לפיגוע.
* 29 במרץ – בפיגוע בפתח תקווה ישראלי הותקף בגרזן באתר בנייה על ידי שני תושבי ח'אן יונס במכות גרזן בראשו. הוא מת יומיים לאחר מכן מפצעיו. הרוצחים, שנתפסו למחרת, ציינו כי ביצעו את הפיגוע על מנת להתנקות מחשד לשיתוף פעולה עם הרשויות הישראליות.
* 30 במרץ – בפיגוע דקירה וחניקה בבני עי"ש נרצח ישראלי בביתו. יוסף זנדאני, בן 28, נמצא מת בדירתו. ליד הגופה היה עלון של "הכוכב האדום", הזרוע הצבאית של החזית הדמוקרטית לשחרור פלסטין, המסביר כי הרצח בוצע כנקמה על ירי באחד מחבריו על ידי אזרח ישראלי. הישראלי פעל מתוך הגנה עצמית.
* 6 באפריל – פיגוע מכונית התופת בעפולה: בפיגוע מכונית תופת בעפולה 8 ישראלים נרצחו ו-44 נוספים נפצעו. חמאס וארגון הג'יהאד האיסלמי נטלו אחריות משותפת לפיגוע.
* 7 באפריל – בפיגוע ירי בצומת אשדוד נרצח ישראלי ו-4 נפצעו, ישי גדסי, בן 32 מקבוצת יבנה, נורה ונרצח בטרמפיאדה בצומת אשדוד על ידי איש חמאס. המחבל נוטרל ונהרג על ידי עוברי אורח במקום.
* 13 באפריל – הפיגוע בתחנה מרכזית חדרה: בפיגוע התאבדות באוטובוס בחדרה 5 ישראלים נרצחים (כולל חייל צה"ל) ו-30 נפצעו. חמאס וארגון הג'יהאד האיסלמי נטלו אחריות משותפת לפיגוע.
* 21 באפריל – נרצח סגן משנה שחר סימני, חייל צה"ל שנחטף בקרבת בית חנינא שביהודה ושומרון.
* 15 במאי - ערבי ישראלי תושב ערערה נרצח בטול כרם לאחר שחשבו שהוא יהודי.
* 17 במאי – בפיגוע ירי על רכב בקרבת בית חגי שביהודה ושומרון נרצחו 2 ישראלים.
* 20 במאי – בפיגוע דקירה בירושלים נפצע סטודנט.
* 20 במאי – בפיגוע ירי בעמדת שמירה של צה"ל במחסום ארז נרצחו 2 חיילי צה"ל.
* 26 ביוני – בפיגוע דקירה במכבסה בתל אביב נרצח ישראלי.
* 7 ביולי – בפיגוע ליד כפר עקב שביהודה ושומרון נרצח חייל צה"ל לאחר שמחבלי חמאס חטפו אותו.
* 7 ביולי – בפיגוע ירי ליד קריית ארבע שביהודה ושומרון נרצחה ישראלית.
* 17 ביולי – שוטר מג"ב, רס"ם ז'אק אטיאס, בן 24, נורה על ידי שוטרים פלסטינים במהלך התפרעויות במחסום ארז ומת מפצעיו ב-25 ביולי.<ref></ref>
* 19 ביולי – חייל צה"ל נפל בהיתקלות עם מחבלים ברפיח. סגן גיא עובדיה, בן 23 מקיבוץ יטבתה, נהרג במארב ליד רפיח. בחמאס נטלו אחריות לפיגוע ואמרו כי מדובר ב"תגובה לטבח במחסום ארז".
* 2 באוגוסט – יהודי נפטר מפצעיו לאחר שנדקר בביתו בקריית נטפים על ידי מחבל ב-1 ביולי 1994.
* 13 באוגוסט – 3 שוטרים נפצעו בהתקפה על ביתו של אריאל שרון (שניים מתוך שלושת המחבלים נהרגו).
* 14 באוגוסט – ישראלי נרצח בפיגוע בציר כיסופים שברצועת עזה. רון סובל, בן 18 מלהבים, נורה למוות במארב בציר כיסופים ברצועת עזה. חמאס לקח אחריות לפיגוע.
* 27 באוגוסט – בפיגוע ברמלה נרצחו 2 ישראלים. שלמה קאפח, בן 22 מחולון וגיל רווח, בן 21 מבת ים, טכנאי מעליות, נרצחו באתר בניין ברמלה. ישראל ביקשה את הסגרת הרוצחים החשודים מהרשות הפלסטינית.
* 4 בספטמבר – חייל נרצח בפיגוע ירי בצומת מורג. סמל ויקטור שיכמן, בן 24, נרצח בצומת מורג בדרום רצועת עזה בעת סיור, מיריות מרכב הנושא לוחיות רישוי פלסטיניות.
*23 בספטמבר – ישראלית נרצחה בחניקה על ידי מחבל באשדוד. נטשה איבנוב, בת 32 מאשדוד, היא הנרצחת. במרץ 2001, פלסטיני שנעצר בשל שהותו בישראל הודה שלא כדין בביצוע הרצח כדי להתקבל לארגון טרור.
* 9 באוקטובר – בפיגוע בירושלים נרצחו 2 ישראלים (בהם חיילת צה"ל), ו-14 נפצעו. מעין לוי, בן 19, חיילת לא בתפקיד ממושב בית זית וסמיר מוגרבי, בן 35 מכפר עקב בצפון ירושלים, נרצחו בפיגוע באזור נחלת שבעה במרכז העיר ירושלים. חמאס לקח אחריות לפיגוע.
*11 באוקטובר – ישראלי נרצח בחניקה על ידי מחבל בתל אביב.
* 14 באוקטובר – חטיפת רב"ט נחשון וקסמן ורציחתו: חייל גולני, נחשון וקסמן, נחטף והוחזק בידי החמאס כבן ערובה במשך 6 ימים ונרצח בעת הניסיון לחלצו. שני חיילי צה"ל נהרגו בעת הניסיון לשחררו.
הפיגוע בקו 5 ברחוב דיזנגוף בתל אביב. 22 ישראלים נרצחו בפיגוע זה ו-75 נפצעו.]]
* 19 באוקטובר – הפיגוע בקו 5 ברחוב דיזנגוף בתל אביב – בפיגוע התאבדות באוטובוס בתל אביב נרצחו 22 אנשים ונפצעו 75 נוספים. חמאס נטל אחריות לפיגוע.
* 11 בנובמבר – פיגוע ההתאבדות בצומת נצרים – בפיגוע בצומת נצרים שברצועת עזה נרצחו 3 ישראלים ונפצעו 6 נוספים. חמאס וארגון הג'יהאד האיסלמי נטלו אחריות משותפת לפיגוע.
* 14 בנובמבר – פצצה הושלכה לעבר מכונית במזרח ירושלים וגרמה לפציעתם של 2 ישראלים.
* 19 בנובמבר – חייל צה"ל נרצח מירי מחבלים על העמדה בצומת נצרים. סמל-ראשון גיל דדון, בן 26 מבת ים, נרצח בעמדת הצבא בצומת נצרים מיריות ממכונית חולפת. חמאס לקח אחריות לפיגוע.
* 27 בנובמבר – בפיגוע ירי בקרבת בית חגי שביהודה ושומרון נרצח הרב עמירם עולמי.
* 30 בנובמבר – רצח רב"ט ליאת גבאי – בפיגוע במרכז העיר עפולה נרצחת חיילת צה"ל בת ה-19 ליאת גבאי מפגיעת גרזן בידי מחבל פלסטיני.
* 25 בדצמבר – בפיגוע התאבדות בתחנת אוטובוס בקרבת בנייני האומה בירושלים נפצעו 13 אנשים. חמאס נטל אחריות לפיגוע.

=== 1995 ===
* 6 בינואר – בפיגוע ירי לעבר מכונית בקרבת צומת חלמיש שביהודה ושומרון נרצחה ישראלית.
* 22 בינואר – הפיגוע בצומת בית ליד: פיגוע התאבדות כפול שאירע בתחנת אוטובוסים מרכזית בצומת בית ליד בו נרצחו 22 ישראלים (19 חיילים ואזרח אחד, שנהרגו במקום, ושני חיילים שמתו מפצעיהם לאחר שבוע ימים) ונפצעו 66 אנשים נוספים, בהם אזרחים. היה זה אחד הפיגועים הקשים שידעה מדינת ישראל והפיגוע הכפול הראשון. ארגון הג'יהאד האיסלמי נטל אחריות לפיגוע.
* 1 בפברואר – ישראלי נרצח בפיגוע ירי בקלקיליה.
* 6 בפברואר – מאבטח ישראלי נרצח בפיגוע ירי בצומת שג'אעייה. יבגני גרומוב, בן 32 מאשקלון, מאבטח, נרצח כשמחבלים פתחו באש ממכונית חולפת בכביש עוקף עזה בין ג'בליה לעיר עזה, בעת שליווה משאית בנזין לתחנת תדלוק ברצועת עזה.
* 13 בפברואר – בפיגוע דקירה שבוצע סמוך לא-זעיים בקרבת מעלה אדומים נרצח ישראלי. רפאל כהן, בן 35 מירושלים, נהג מונית, נרצח בכביש ירושלים-מעלה אדומים.
* 19 במרץ – בפיגוע ירי לעבר אוטובוס בצומת הזכוכית ליד חברון שביהודה ושומרון נרצחו 2 ישראלים.
* 31 במרץ – תושב נהריה נהרג מקטיושה שנורתה מלבנון.
* 29 במרץ – בפיגוע ירי ודריסה ליד צומת נצרים שברצועת עזה נרצחו 2 ישראלים-מפקח המשטרה ניצן כהן, בן 22 מירושלים, וסמ"ר-רס"ן. ג'מאל סווויטאט מהכפר מכר שבגליל המערבי שנרצחו כשמחבל עזתי נגח את משאיתו לתוך הג'יפ שלהם בשיירה וירה לעברם, מזרחית לצומת נצרים ברצועת עזה.
* 9 באפריל – פיגוע מכונית התופת בצומת כפר דרום: מחבל מתאבד פלסטיני התנגש בכוונה עם רכבו העמוס מטעני חבלה באוטובוס קו 36 של אגד בצומת הסמוך ליישוב כפר דרום והתפוצץ. האוטובוס היה עמוס בחיילים שחזרו לבסיסיהם מחופשת השבת. הרכב והאוטובוס נהרסו כליל. 6 ישראלים נרצחו בפיגוע ו-33 נפצעו. ארגון הג'יהאד האיסלמי נטל אחריות לפיגוע.
* 24 במאי – ישראלי נרצח בפיגוע סמוך לאשתאול.
* 30 ביוני – רצח נהג המונית אבי דוידי בפיגוע דקירה בתל אביב.
* 5 ביולי – בפיגוע ירי בסמוך לטייבה נרצחו 2 ישראלים.
* 18 ביולי – בפיגוע בוואדי קלט נרצחו 2 מטיילים ישראלים ביריות. אוהד בכרך, בן 18 מבית אל, ואורי שחר, בן 20 מרעננה, נהרגו בעת טיול בוואדי קלט.
* 24 ביולי – הפיגוע בקו 20 ברמת גן: בפיגוע התאבדות באוטובוס ברמת גן בו התפוצץ מחבל מתאבד פלסטיני באוטובוס של חברת דן קו 20 נרצחו 6 ישראלים ו-33 נפצעו. חמאס נטל אחריות לפיגוע.
* 21 באוגוסט – הפיגוע בקו 26 בירושלים: בפיגוע התאבדות באוטובוס קו 26 בשכונת רמת אשכול בירושלים נרצחו 5 ישראלים ולמעלה מ-100 נפצעו. חמאס נטל אחריות לפיגוע.
* 5 בספטמבר – ישראלי נרצח בפיגוע דקירה וחדירה לביתו במעלה מכמש. דניאל פריי, בן 28 ממעלה מכמש, נדקר למוות כשמחבל חדר לביתו בלילה.

=== 1996 ===
הפיגועים בקו 18 בירושלים. 26 ישראלים נהרגו בפיגוע זה.]]
* 10 בינואר – בפיגוע בתל אביב נפצעו 13 אנשים כאשר מטען נפץ הופעל בתחנת אוטובוס.
* 16 בינואר – בפיגוע ירי על רכב סמוך לחברון שביהודה ושומרון נרצחו 2 חיילי צה"ל
* 30 בינואר – בפיגוע דקירה בלשכת הקישור במחנה צבאי מדרום לג'נין שביהודה ושומרון נרצח חייל צה"ל.
* 3 בפברואר – בעת שבילה עמרם רביבו תושב טירת הכרמל עם חבריו בחיפה, שני מחבלים מג'נין דקרו אותו. הוא נמצא יום אחר כך.
* 25 בפברואר – הפיגוע הראשון בקו 18 בירושלים: בפיגוע התאבדות בקו 18 בירושלים נרצחו 26 אנשים (כולל 9 חיילי צה"ל ושלושה אמריקאים) ו-80 נוספים נפצעו (כולל 3 אמריקאים).
* 25 בפברואר – פיגוע ההתאבדות בצומת אשקלון: חיילת צה"ל נרצחה ונפצעו 36 נוספים. חמאס נטל אחריות לפיגוע.
* 26 בפברואר – בפיגוע דריסה מחבל פלסטיני דרס ממתינים בתחנת אוטובוס בצומת הגבעה הצרפתית בירושלים, וגרם להרוגה אחת ומספר פצועים. המחבל נורה למוות.
* 3 במרץ – הפיגוע השני בקו 18 בירושלים: בפיגוע באוטובוס בירושלים נרצחו 19 אנשים ו-7 נפצעו. חמאס נטל אחריות לפיגוע.
תמונת זירת [[הפיגוע בדיזנגוף סנטר. 13 ישראלים נרצחו בפיגוע זה ו-163 נפצעו.]]
* 4 במרץ – הפיגוע בדיזנגוף סנטר: בפיגוע התאבדות בדיזנגוף סנטר שבתל אביב נרצחו 13 אנשים (כולל חייל צה"ל ו-5 בני נוער) ו-163 נפצעו (כולל 2 אמריקנים). חמאס נטל אחריות לפיגוע.
* 13 במאי – נער ישראלי בן 17 תלמיד תיכון בישיבה בבית אל, נרצח כשמחבלים ירו לעבר תלמידים בטרמפיאדה סמוך לבית אל, שסמוכה לרמאללה.
* 9 ביוני – רצח ירון ואפי אונגר: בפיגוע ירי בצומת זכריה, סמוך למושב גפן שבעמק האלה נרצחו 2 ישראלים.
* 16 ביוני – סמל ראשון מאיר אלוש, בן 40, שוטר שלא בתפקיד, נורה למוות בחנות צעצועים בכפר בידה שנמצא ליד אריאל שבשומרון.
* 26 ביוני – בפיגוע שבוצע סמוך לנערן שמצפון ליריחו נרצחו 3 חיילי צה"ל. כוח של חיילי צה"ל נתקל במארב של מחבלים סמוך לנערן שבבקעת הירדן. בחילופי האש עם המחבלים נהרגו 3 חיילים. סמל ראשון במיל' אשר ברדוגו, בן 22 מקריית ביאליק; סמל אשרף שיבלי, בן 20 משיבלי; ורב-טוראי במיל' יעקב תורג'מן מראשון לציון נהרגו במארב לאורך נהר הירדן מצפון ליריחו על ידי מחבלים שחדרו מירדן.
* 26 ביולי – רצח בני משפחת מונק: בפיגוע ירי בקרבת מושב גפן נרצחו 3 ישראלים.
* 11 בדצמבר – רצח בני משפחת צור: בפיגוע ירי על מכונית בקרבת סורדא ליד רמאללה נרצחו איטה צור, בת 48, ובנה אפרים, בן 12, כשמכוניתם נורתה על ידי מחבלים סמוך לסורדא, ממערב לבית אל.

=== 1997 ===
הגן שהוקם בנהריים לזכר קורבנות [[הטבח בנהריים]]
* 9 בינואר – בפיגוע בתל אביב נפצעו 13 ישראלים (כולל 2 שוטרים) משתי פצצות צינור שהתפוצצו עשר דקות זה מזה.
* 14 בינואר – ישראלי נרצח בפיגוע דקירה בירושלים.
 13 במרץ – הטבח בנהריים: פיגוע שביצע חייל ירדני בנהריים ובו רצח 7 ילדות ישראליות ופצע שש אחרות, מהן שתיים באופן קשה.
* 21 במרץ – הפיגוע בקפה אפרופו בתל אביב: בפיגוע התאבדות בבית הקפה "אפרופו" בתל אביב נרצחו 3 ישראלים ונפצעו 48. חמאס נטל אחריות לפיגוע.
* 10 באפריל – נמצאה גופתו של חייל צה"ל שנרצח לאחר שנחטף ליד מושב זנוח ב-9 בספטמבר 1996.גופתו של חייל צה"ל,סמ"ר שרון אדרי, שנעדר במשך שבעה חודשים, נמצאה קבורה ליד הכפר צוריף ביהודה ושומרון. אדרי נחטף ונרצח על ידי חוליית טרור של חמאס בספטמבר 1996 בעת שנסע בטרמפ לביתו במושב זנוח.
* 24 באפריל – בפיגוע דקירה בואדי קלט נרצחו 2 ישראליות צעירות.
* 1 ביולי – ניסיון חטיפת קו 25 בירושלים.
* 30 ביולי – הפיגוע הכפול בשוק מחנה יהודה: בפיגוע התאבדות בשוק מחנה יהודה בירושלים נרצחו 16 אנשים, ו-178 נוספים נפצעו. חמאס נטל אחריות לפיגוע.
* 15 באוגוסט – נהג מונית ישראלי נחטף ונרצח סמוך ליריחו.
* 4 בספטמבר – הפיגוע ברחוב בן-יהודה: בשלושה פיגועי התאבדות במדרחוב בן-יהודה בירושלים נרצחו 5 אנשים בפיגוע ו-181 נוספים נפצעו. חמאס נטל אחריות לפיגוע.
* 20 בנובמבר – ישראלי נרצח בפיגוע ירי בעיר העתיקה בירושלים.
* 31 בדצמבר – במארב ירי מצפון ליישובים עלי זהב ופדואל ביהודה ושומרון נפצעה אנושות יעל מיבר דוקטורי, המתמחה של נורית שניט ונפטרה מפצעיה ב-5 בינואר 1998.

=== 1998 ===
* 14 בינואר - בפיגוע דקירה בפסגת זאב שבירושלים נרצח ישראלי.
* 31 בינואר – בפיגוע דקירה בירושלים נפצע סטודנט.
* 11 בפברואר – בפיגוע דקירה ברמת שלמה שבירושלים נרצח ישראלי.
* 14 במרץ – בפיגוע בתחנת אוטובוס בעפולה נפצע ישראלי.
* 19 באפריל - רצח דב דריבן בחוות מעון, מדרום לחברון.
* 6 במאי – בפיגוע דקירה בעיר העתיקה בירושלים נרצח הנער הישראלי דוד קטורזה.
* 27 ביולי – בפיגוע דקירה בירושלים נפצע ישראלי.
* 31 ביולי – פצצה הושלכה לעבר משאית בצפון ירושלים וגרמה לפציעתו של אדם אחד.
* 4 באוגוסט – בפיגוע ליד יצהר נרצחו 2 ישראלים.
* 20 באוגוסט – בפיגוע דקירה נרצח הרב שלמה רענן בביתו בחברון.
* 27 באוגוסט – פצצה הוטמנה מחוץ לבית הכנסת הגדול בתל אביב גורמת לפציעתם של 21 אנשים.
* 9 באוקטובר – בפיגוע דקירה במושב תומר שביהודה ושומרון נרצחה חיילת צה"ל.
* 14 באוקטובר – בפיגוע ירי ליד מושב אורה נרצח ישראלי.
* 26 באוקטובר – בפיגוע ירי בחברון נרצח ישראלי.
* 29 באוקטובר – מכונית תופת שהופעלה ליד ג'יפ צה"לי שליווה אוטובוס בית ספר בצומת גוש קטיף שברצועת עזה. בפיגוע נרצח חייל צה"ל ו-8 נפצעו. חמאס נטל אחריות לפיגוע.
*6 בנובמבר – פיגוע התאבדות כפול בשוק מחנה יהודה בירושלים. בפיגוע נפצעו 20 אנשים ורק שני המחבלים נהרגו. ארגון הג'יהאד האיסלמי נטל אחריות לפיגוע.
* 14 בדצמבר – ישראלי נרצח בדקירות וגופתו נחטפה על ידי מחבלים בטירה.

=== 1999 ===
* 13 בינואר – בפיגוע ירי סמוך לחברון שביהודה ושומרון נרצח חייל צה"ל.
* 27 בינואר – בפיגוע דקירה בבית כנסת בבאר שבע נרצח זכינו מדר.
* 24 ביוני – מבצע רפואה חליפית: שני יהודים נהרגו בקריית שמונה על ידי כארבעים פגזים שנורו מלבנון.
* 19 במרץ – בפיגוע בירושלים נפצע נער ישראלי.
* 7 באוגוסט – בפיגוע בכביש ג'נין-שכם שבשומרון נרצח ישראלי אשר היה כנראה אמור להיות קורבן חטיפה.
* 10 באוגוסט – בפיגוע דריסה מחבל פלסטיני דרס שתי חיילות צה"ל בצומת נחשון. המחבל נמלט, וכעבור דקות אחדות חזר ודרס אנשים שטיפלו בפצועות. לאחר ששוטרים ירו לעברו, איבד המחבל שליטה על הרכב ונהרג.
* 30 באוגוסט – מחבל ערבי-ישראלי ממושריפה רצח בדקירות סכין צעירה וצעיר שטיילו ביער מגידו.
* 5 בספטמבר – פיגוע בקו 960 בטבריה. בפיגוע לא היו נפגעים. חמאס נטל אחריות לפיגוע.
* 5 בספטמבר – מבוצע פיגוע בתחנת האוטובוסים המרכזית בחיפה. בפיגוע לא היו נפגעים. חמאס נטל אחריות לפיגוע.

== הערות שוליים ==

קטגוריה:ישראל: פיגועים
קטגוריה:טרור פלסטיני